

**ROPAŽU NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ULBROKAS MŪZIKAS UN MĀKSLAS SKOLA**

IKVD Reģ. Nr. 4374902277

Reģ. Nr. 90000067986

Institūta iela 1B, Ulbroka, Stopiņu pagasts, Ropažu novads, LV-2130

tālrunis: 67910948

e-pasts: muzikas.skola@ropazi.lv

[www.umms.lv](http://www.umms.lv)

**VII Latvijas *profesionālās ievirzes* mūzikas skolu izglītības programmas**

***Taustiņinstrumentu spēle – Akordeona spēle* ansambļu konkursa**

**NOLIKUMS**

Ulbrokas Mūzikas un mākslas skola sadarbībā ar Ropažu novada pašvaldību un Ulbrokas Mūzikas un mākslas skolas atbalsta biedrību BUMMS, rīko VII Latvijas *profesionālās ievirzes* mūzikas skolu izglītības programmas *Taustiņinstrumentu spēle – Akordeona spēle* ansambļu konkursu.

**Konkursa mērķi**

1.Sekmēt jauno mūziķu profesionālo izaugsmi, uzstāšanās prasmi un pieredzi;

2. Popularizēt akordeona spēli;

3. Atbalstīt mūzikas skolu audzēkņus un pedagogus pievērsties muzicēšanai kameransambļos;

4. Veicināt pedagogu profesionālās pilnveides celšanu un pieredzes apmaiņu kolektīvajā muzicēšanā;

5. Rosināt komponistus sacerēt oriģinālmūziku bērnu akordeonistu ansambļiem.

**Konkursa laiks un vieta**

2024.gada 8.marts plkst. 11.00 Ulbrokas Mūzikas un mākslas skola, Institūta ielā 1b, Ulbroka, Stopiņu pagasts, Ropažu novads.

**Konkursa dalībnieki**

Konkursā piedalās profesionālās ievirzes mūzikas skolu izglītības programmas Taustiņinstrumentu spēle – Akordeona spēleaudzēkņu ansambļi.

*Kategorija*  Programmas ilgums

A – 1.- 4.klašu dueti līdz 6 min.

B – 3.- 6.klašu dueti līdz 8 min.

C – 5.- 8.klašu dueti līdz 10 min.

D – 1.- 4.klašu trio līdz 6 min.

E – 3.- 6.klašu trio līdz 8.min.

F – 5.- 8.klašu trio līdz 10 min.

G – 1.- 5.klašu kvarteti, kvinteti līdz 8.min.

H – 4.- 8.klašu kvarteti un kvinteti līdz 10 min.

I – kameransambļi ( līdz 10 min.), kuru sastāvā ir vismaz viens vai vairāki akordeoni.

**Programma**

Divi dažāda rakstura un stila skaņdarbi. Viendabīgie ansambļi konkursa programmu atskaņo no galvas, kameransambļi – no notīm. Pieteikumā iesniegtā uzstāšanās programma nevar tikt mainīta.

**Vērtēšana**

Konkursa dalībnieku sniegumu vērtē žūrija, kuras sastāvu apstiprina Ulbrokas Mūzikas un mākslas skolas direktors. Žūrijas locekļi savus audzēkņus nevērtē. Žūrijai ir tiesības nepiešķirt vietas, kā arī apvienot kategorijas, ja kādā no tām ansambļu skaits ir mazāks par trijiem.Žūrijas vērtējums ir galīgs un nav apstrīdams. Konkursa dalībnieku sniegums tiek vērtēts pēc 25 ballu sistēmas.

Vērtēšanas kritēriji:

* skaņdarbu tēla, formas un stila atklāsmi;
* ansambļa saspēli;
* skārumu, tempa un ritma precizitāti;
* skaņas kvalitāti un kopiespaidu.

**Apbalvošana**

Visi konkursa dalībnieki saņem Pateicību par piedalīšanos.

Konkursa laureātiem tiek piešķirtas I, II, III vietas un balvas.

Tiek piešķirta speciālbalva par pedagoga skaņdarba oriģinālaranžējumu vai pārlikumu.

Tiek piešķirta speciālbalva par labāko latviešu komponista skaņdarba atskaņojumu.

**Pieteikumi**

Pieteikums konkursam jāiesūta līdz 2024.gada 16.februārim uz e-pastu: muzikas.skola@ropazi.lv

Dalības maksa 8.00 EUR par katru audzēkni.

Pēc pieteikuma saņemšanas konkursa rīkotāji nosūta rēķinu uz pieteikumā norādīto e-pasta adresi.

Maksājumi veicami ar pārskaitījumu. Rēķina oriģinālu varēs saņemt konkursa dienā.

**Kontaktinformācija**

Anita Rieksta tālr. 29146535

Laura Treide-Plaude tālr. 29783529

**PIETEIKUMS**

**VII Latvijas *profesionālās ievirzes* mūzikas skolu izglītības programmas**

***Taustiņinstrumentu spēle – Akordeona spēle* ansambļu konkursam.**

|  |  |  |  |  |  |
| --- | --- | --- | --- | --- | --- |
| Ansambļu dalībnieku vārdi, uzvārdi, instrumenti | Klase | Kategorija | Pedagoga vārds, uzvārds | Programma | Hronometrāža katram skaņdarbam |
|  |  |  |  |  |  |
|  |  |  |  |  |  |